Le Mespris de la vie et consolation contre la mort/« Que la belle splendeur des choses de ce monde »
# Le Mespris de la vie et consolation contre la mort/« Que la belle splendeur des choses de ce monde »

### CCCXVII.

Que la belle splendeur des choses de ce monde Ne t'esblouisse point comme l'ours grommelant S'esblouit à l'objet du cuivre estincellant, Rendant en ses desirs ton ame vagabonde

Du pauvre souffreteus qui ses desirs ne fonde Sur le bien terrien comme sable escoulant Le trepas n'est jamais si triste ou violent Que la mort de celuy qui de richesse abonde :

Lequel au mesme instant qu'il jette ses sanglos De son ceur estouffé confusement eclos De laisser ses tresors sent une peine extreme

Car il est du Seigneur de tout tems ordonné Que sans peine & douleur ne soit abandonné Ce qui d'ame & de ceur immoderement s'aime.

